b"\n_START_ARTICLE_\nLastnosti vode\n_START_SECTION_\nOblike vode\n_START_PARAGRAPH_\nVoda je na voljo v razli\xc4\x8dnih oblikah - v trdnem stanju je znana kot led, ki ima lahko ve\xc4\x8d kristalnih oblik. Ultra hitro ohlajena voda lahko preide v amorfno stanje. Plinasta voda je znana kot vodna para. Teko\xc4\x8di fazi re\xc4\x8demo enostavno voda. Nad kriti\xc4\x8dno temperaturo (647 K in 22,064 MPa), se voda nahaja v superkriti\xc4\x8dnih razmerah, ko molekule vode tvorijo grozde, ki se obna\xc5\xa1ajo kot teko\xc4\x8da faza in plavajo v parni fazi._NEWLINE_Te\xc5\xbeka voda je voda, v kateri je atom vodika prisoten samo kot izotopov devterij. Po kemi\xc4\x8dnih in fizikalnih lastnostih je skoraj identi\xc4\x8den 'navadni` vodi. Najbolj znano uporabo te\xc5\xbeke vode sre\xc4\x8damo, ko se le-ta obna\xc5\xa1a kot moderator v jedrskih reaktorjih.\n_START_SECTION_\nVoda v vesolju\n_START_PARAGRAPH_\nVoda je na voljo v medzvezdnih oblakov v na\xc5\xa1i galaksiji, Rimski cesti. Menijo, da je voda v velikih koli\xc4\x8dinah tudi v drugih galaksijah, ker sta njena sestavna dela vodik in kisik med najbolj raz\xc5\xa1irjenimi elementi v vesolju.\n_START_SECTION_\nVoda v industriji\n_START_PARAGRAPH_\nVoda se razen kot kemi\xc4\x8dno topilo, uporablja tudi v \xc5\xa1tevilnih industrijskih procesih in napravah, kot so parne turbine in izmenjevalci toplote. Izpust nepre\xc4\x8di\xc5\xa1\xc4\x8dene vode iz industrijskih obratov predstavlja onesna\xc5\xbeevanje. Onesna\xc5\xbeevanje je lahko kemi\xc4\x8dno (v vodi, so ostanki kemi\xc4\x8dnih onesna\xc5\xbeeval) ali toplotno (reka je pregreta in ogro\xc5\xbea ekosistem v njej). Industrija potrebuje relativno \xc4\x8diste vode za svoje procese in zato uporablja razli\xc4\x8dne metode in tehnike \xc4\x8di\xc5\xa1\xc4\x8denja tako za oskrbo kot izpust vode."